KIChIK VA XUSUSIY TADBIRKORLIKNI RIVOJLANTIRIShNI RAGʻBATLANTIRISh BOʻYIChA RESPUBLIKA MUVOFIQLAShTIRUVChI KENGAShI FAOLIYATINI FAOLLAShTIRISh TOʻGʻRISIDA
(resolution, 2018-04-04)

Iqtisodiy islohotlarni yanada erkinlashtirish va chuqurlashtirishga doir vazifalardan kelib chiqqan holda kichik biznesni rivojlantirishni ragʻbatlantirishni kuchaytirish, tadbirkorlar faoliyatini faollashtirish uchun zarur shart-sharoitlar yaratish, ularning qonuniy huquqlari va manfaatlarining ishonchli kafolatini taʼminlash, kichik va xususiy tadbirkorlarni qoʻllab-quvvatlash maqsadida Vazirlar Mahkamasi qaror qiladi: 1. Oʻzbekiston Respublikasining Bosh vaziri Oʻ.T. Sultonovga Kichik va xususiy tadbirkorlikni rivojlantirishni ragʻbatlantirish boʻyicha respublika muvofiqlashtiruvchi kengashi faoliyatini sust tashkil etganligi koʻrsatib oʻtilsin. 4. Kichik va xususiy tadbirkorlikni rivojlantirishni ragʻbatlantirish boʻyicha respublika muvofiqlashtiruvchi kengashi oʻz faoliyatida eʼtiborni quyidagi asosiy vazifalarni hal qilishga qaratsin: qonun hujjatlariga qatʼiy rioya qilinishi ustidan monitoring oʻtkazish, tadbirkorlarning ular faoliyatiga hokimiyat va boshqaruv organlarining asossiz aralashuvidan ishonchli himoya qilinishini taʼminlash; tadbirkorlarga kredit va kichik kredit olishda koʻmaklashish, investitsiya loyihalari va takliflari tanlov asosida saralab olinishini taʼminlash; tadbirkorlarga moddiy-texnika resurslari olishda hamda ularning mahsulotlarini ichki va tashqi bozorlarda sotishda koʻmaklashish; kichik biznes korxonalarini rivojlantirish monitoringini amalga oshirish, mavjud muammolarni chuqur oʻrganish hamda tadbirkorlikning huquqiy kafolatlarini mustahkamlashga va uni rivojlantirishni ragʻbatlantirishni kuchaytirishga yoʻnaltirilgan qonun hujjatlari va meʼyoriy hujjatlarni takomillashtirish yuzasidan takliflar ishlab chiqish; tadbirkorlar oʻrtasida axborot va tushuntirish ishlarini tashkil etish, kichik biznes uchun konsalting, lizing, sugʻurta xizmatlari va boshqa xizmatlar koʻrsatish tizimini rivojlantirish; kichik biznes subyektlari uchun kadrlar tayyorlash va ularni qayta tayyorlash boʻyicha bozor infratuzilmasi tashkilotlari faoliyatini muvofiqlashtirish. 5. Kichik va xususiy tadbirkorlikni rivojlantirishni ragʻbatlantirish boʻyicha respublika muvofiqlashtiruvchi kengashi ishchi organi funksiyalarining tadbirkorlarni huquqiy himoya qilishga oid qismi Oʻzbekiston Respublikasi Adliya vazirligiga yuklansin. 6. Adliya vazirligi tuzilmasida Tadbirkorlar huquqlarini himoya qilish boshqarmasi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalarida esa — tegishli boʻlimlar tashkil etilsin. 8. Vazirlar Mahkamasining 1997-yil 28-fevraldagi 116-son qarori 5-bandining birinchi xatboshidagi “Oʻzbekiston Respublikasining Bosh vaziri Oʻ.T. Sultonov boshchiligida” soʻzlari chiqarib tashlansin. Vazirlar Mahkamasining 1998-yil 14-iyuldagi 335-f-son farmoyishi va Vazirlar Mahkamasining 1997-yil 27-martdagi 118-f-son farmoyishi 1-bandining birinchi xatboshi oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Bosh vazirning birinchi oʻrinbosari, Respublika muvofiqlashtiruvchi kengashi raisi B.S. Hamidov zimmasiga yuklansin.